ถอนล่าสุดวันที่9มกราคมคะถอนฟันซี่บนก่อนฟันคุดคะ.ปวดจี๊ดๆมีเลือดไหลกัดฟันแล้วรู้สึกเจ็บมากๆคะเป็นเพราะอะไรคะ?
สวัสดีค่ะ ถอนฟันเป็นการทำการหัตถการในช่องปากอย่างนึง หลังทำอาจมีอาการปวด บวม แดงได้ใน 1-3 วันแรก หลังจากนั้นอาการจะค่อยๆน้อยลงเรื่อยๆ เลือดอาจจะไหลซึมจากแผลได้ภายใน 24 ชั่วโมงแรก ทันตแพทย์มักใช้ผ้าก๊อซสะอาดกดหยุดเลือดเอาไว้ หากเลือดหยุดไหลแล้วสามารถเอาออกเองได้ อาจจะเห็นเป็นลิ่มเลือดที่แผลซึ่งจะสลายไปได้เองโดยหากถอนฟันมาตั้งแต่วันที่กล่าวมา ตอนนี้อาการน่าจะทุเลา ไม่เจ็บปวดหรือมีเลือดออกแล้ว อาการของแผลติดเชื้อที่ควรกลับไปพบแพทย์ เช่นปวดบวมแดงเรื้อรังเป็นอาทิตย์ อาจมีหนองไหลจากแผล หรือมีไข้สูง หรือหากเลือดไหลออกมาเป็นลิ่มๆไม่หยุด ก็ควรกลับไปพบแพทย์เช่นกันการดูแลตัวเองเบื้องต้น รับประทานอาหารอ่อนๆ ที่ไม่ต้องเคี้ยวมาก บ้วนปากเบาๆด้วยน้ำสะอาดหรือน้ำเกลืออุ่นๆ แปรงฟันได้เบาๆวันละ 2 ครั้ง รับประทานยาแก้ปวด ยาแก้อักเสบที่ไม่ใช่สเตียรอยด์หรือยาแก้ปวดกลุ่มที่มีอนุพันธ์มอร์ฟีนอ่อนๆ ที่แพทย์จ่ายมาได้